Foto: EPA/ PETER FOLEY

„Kao rok za rešenje kosovskog pitanja pominje se početak leta i Vučiću je sada potrebno bilo šta što bi mogao da

iskoristi kao ‘smokvin list’. Vučić je u utorak bio u Parizu na tajnoj večeri sa Hašimom Tačijem, a u nedelju je privatno

otputovao u Njujork, o čemu javnost u Srbiji nije obaveštena. Sa Haradinajem takođe pregovara preko bliskog

posrednika iz svog okruženja“, rekao je Jeremić sarajevskoj televiziji Fejs.

Jeremić, koji je predsednik Narodne stranke i bivši ministar spoljnih poslova Srbije, rekao je da je Vučić predložio

Zapadu „genijalnu ideju“ razmene juga Srbije za sever Kosova, ali je odbijen, jer je odavno obećao potpisivanje sveobuhvatnog sporazuma Beograda i Prištine koji bi Kosovu omogućio stolicu u UN.

„Rekli su mu: ne može, obećao si potpis i sada ga daj. Doteralo je cara do duvara – Zapad traži od Vučića da ispuni

obećanje koje je dao još 2012. godine, prilikom dolaska na vlast, da će završiti kosovski problem na način koji

prethodna vlast nije bila spremna da uradi“, rekao je Jeremić. On je rekao da su Vučić, Tači i Haradinaj „ljudi iste fele, sa tonom putera na glavi“, kojima je zajednički interes odlaganje rešenja za Kosovo.

„Ali kada bi rešili pitanje Kosova, više ne bi bili potrebni Zapadu i boje se da vrlo brzo posle toga ne bi više bili na

slobodi. Međunarodnoj zajednici u ovom trenutku odgovaraju ucenjeni ljudi sa kosturima u ormanu, kao što su Tači, Vučić i Haradinaj“, rekao je Jeremić. Jeremić je naveo da u datim okolnostima Vučić grozničavo traži da dobije „bilo šta“ za potpisivanje sveobuhvatnog sporazuma, jer je šest godina „trgovao srpskim interesima na Kosovu kako bi učvrstio svoju brutalnu diktatorsku vlast“ i ispunjavao apsolutno sve što je od njega traženo, bez uslovljavanja da i albanska strana sprovede dogovoreno.

Prema njegovim rečima, Srbija i Bosna i Hercegovina nepovratno upućene jedna na drugu i da stoga treba da se

pomažu, ali ne na destruktivan način na koji se kontroverznim izjavama i zaoštravanjem nacionalnih odnosa

međusobno pomažu Vučić i predsednik Predsedništva BiH Bakir Izetbegović.

„Oni su poistovetili državni i lični interes, a to je da ostanu na vlasti – dalje od toga ne gledaju. Moramo se dozvati pameti i obnoviti demokratiju, kako ne bi kao region postali kamp za zbrinjavanje izbeglica sa Bliskog istoka,

što je ideja nekih međunarodnih krugova“, zaključio je Jeremić.

Podržite nas članstvom u Klubu čitalaca Danasa U vreme opšte tabloidizacije, senzacionalizma i komercijalizacije medija, duže od dve decenije istrajavamo na principima profesionalnog i etičkog novinarstva. Bili smo zabranjivani i prozivani, nijedna vlast nije bila blagonaklona prema kritici, ali nas ništa nije sprečilo da vas svakodnevno objektivno informišemo. Zato želimo da se oslonimo na vas. Članstvom u Klubu čitalaca Danasa za 799 dinara mesečno pomažete nam da ostanemo samostalni i dosledni novinarstvu u kakvo verujemo, a vi na mejl svako veče dobijate PDF sutrašnjeg broja Danas. Učlani se